Sagen begyndte i Wilkes County den [[4. oktober]] [[1866]]. Vances første handling var at søge om at få sagen overført til Iredell County, da han ikke mente at Tom Dooley og Ann Melton kunne få en retfærdig retssag i Wilkes County. Dette blev bevilget af dommeren, [[Ralph P. Buxton]]. På dette tidspunkt var Tom fortsat analfabet, for både han og Ann Melton måtte underskrive anmodningen om overførsel med et X. Inden da, den [[1. oktober]], havde sagen, som det kræves i 5. Tilføjelse til [[USAs forfatning]]<ref>[https://www.law.cornell.edu/wex/fifth_amendment Fifht amendment, An overview] fra [[Cornell University|Cornell University Law School]]</ref> været for en såkaldt [[Storjury]], der havde afgjort, at anklagerens sag var stærk nok til, at sagen kunne komme for domstolen.
Jura Historie Død Kriminalitet